***В А Ж Н О С Ъ О Б Щ Е Н И Е***

**На основание Заповед № РД09-1015/11.12.2020 г. на Министъра на земеделието, храните и горите**

**ОТ 01.01.2021 г. ТАКСИТЕ :**

1. **СВЪРЗАНИ С УПРАВЛЕНИЕТО НА ЗЕМЕДЕЛСКИ ЗЕМИ ОТ ДЪРЖАВНИЯ ПОЗЕМЛЕН ФОНД,**

- наем и аренда на земеделски земи, отдадени чрез търг;

- наем и аренда на земеделски земи, заети с трайни насаждения или с изградени трайно прикрепени хидромелиоративни съоръжения, отдадени без търг;

- наем и аренда на пасища, мери и ливади;

- продажба на земеделски земи на собственици на овощни насаждения, създадени върху тях, както и суми за ползване на имота през периода на създаване на насаждението;

- земеделски земи от държавния поземлен фонд, които са предоставени на ползватели на съответните масиви по тяхно искане със заповед на министъра на земеделието, храните и горите или от упълномощени от него лица, т.нар. „имоти бели петна“;

- лихви и/или неустойки при неизпълнение на арендно плащане в договорения срок;

- неустойка във връзка с неизпълнение на задължение на арендодателя за създаване на трайно насаждение;

- неправомерно ползване на земеделски земи от държавен поземлен фонд;

- неустойка при отказ от сключване на договор за наем или аренда.

1. **КОИТО СЕ ЗАПЛАЩАТ ПРИ ПРОМЯНА НА ПРЕДНАЗНАЧЕНИЕТО НА ЗЕМЕДЕЛСКИТЕ ЗЕМИ**

- държавна такса за промяна на предназначението на земеделска земя за неземеделски нужди по решения, постановени от комисиите по чл. 17, ал. 1, т. 1 от Закона за опазване на земеделските земи (ЗОЗЗ) към съответните областни дирекции „Земеделие“;

- такса при внасяне на искане за разглеждане в комисиите по чл. 17, ал. 1, т. 1 от ЗОЗЗ към съответните областни дирекции „Земеделие“;

- такса за издаване на копие от карта за почвената покривка;

- такса за издаване на акт за категорията на земята, за заверка на удостоверението за поливност и на скицата на площадката (ситуацията на трасето);

- такса за издаване на заверено копие или на препис-извлечение от предходно решение, постановено от комисиите по чл. 17, ал. 1, т. 1 от ЗОЗЗ към съответните областни дирекции „Земеделие“, или от друг документ, свързан с промяна на предназначението на земеделска земя.

1. **ТАКСИ, СЪБИРАНИ ОТ ОРГАНИТЕ ПО ПОЗЕМЛЕНА СОБСТВЕНОСТ**

**СЕ ЗАПЛАЩАТ ПО СЛЕДНАТА БАНКОВА СМЕТКА**

 ***СМЕТКА НА ОБЛАСТНА ДИРЕКЦИЯ „ЗЕМЕДЕЛИЕ“ – ПАЗАРДЖИК***

**ОБЕДИНЕНА БЪЛГАРСКА БАНКА**

 **банкова сметка : BG67UBBS80023110043510**

**BIC КОД НА БАНКАТА : UBBS BGSF**